રિલાયન્સ જિઓ ઈન્ફોકોમના બિઝનેસ હેડ ( પૂર્વ ભારત ) તરૂણ ઝુનઝુનવાલાના કહેવા મુજબ અમે અમારી આ સેવા સૌથી પહેલા કોલકાતામાં શરૂ કરવા માંગીએ છીએ . ત્યારબાદ દેશના અન્ય મેટ્રો શહેરો દિલ્હી , મુંબઈ અને જામનગરમાં એક સાથે સેવા શરૂ કરાશે . આ મહાનગરોમાં આ સેવા અમે 2014ના પહેલા ક્વાર્ટરમાં શરૂ કરીશું . ઝુનઝુનવાલાએ કહ્યું છે કે અમે આ ટેક્નોલોજી અત્યંત પરવડી શકે એવી કિંમતે સામાન્ય લોકોનાં ઘર સુધી લઈ જવાના છીએ . તેમણે જો કે આ સર્વિસની કિંમતની વિગતો જણાવી નથી . કંપની તેની 4G સેવાઓ ગ્રાહકોને પરવડી શકે તેથી તેને સપોર્ટ કરે એવા ડિવાઈસીસ પણ આપશે . આ માટે તે ઉત્પાદકો સાથે મસલત કરી રહી છે . 4G સેવાઓ સ્માર્ટ ફોન , સ્માર્ટ ટેલિવિઝન , ઈન્ટરનેટ ડોંગલ્સ અને ટેબ્સ ઉપર ઉપલબ્ધ થાય એવી ધારણા છે .